Advarer mot nytt Facebook-virus
Det sier seniorrådgiver Vidar Sandland ved Norsk senter for informasjonssikring (Norsis) til VG. Viruset ble observert for første gang i Norge for cirka en uke siden og sprer seg raskt via direktemeldinger på Facebook, ifølge Norsis. - Datamaskinen blir infisert så fort du laster ned og åpner vedlegget, sier Sandland. - Datamaskinen blir tregere Seniorrådgiveren opplyser at viruset stjeler all regnekraft fra datamaskinen ved at det tar i bruk kraft fra skjermkortet eller prosessoren. - Brukeren vil oppleve at maskinen blir tregere og at viften bråker ekstra mye. Utover det er det ingenting annet som skjer, men det er ikke behagelig at datamaskinen står og går i hundre, sier han. - Hvilken gevinst sitter angriperne igjen med? - De bruker regnekapasiteten til å tjene penger. Brukernes maskiner er med på å løse et matematisk problem, og det er store penger å tjene hvis man har mye datakraft, svarer seniorrådgiveren. - Hvor mye penger? - Det kan være alt fra 0 til 10.000 kroner eller mer om dagen, avhengig av tilgjengelig datakraft, svarer han. Viruset har spredt seg kraftig - men det rammer ikke mobile plattformer som telefoner og nettbrett. - Det er kun datamaskiner med Windows som er sårbare, sier Sandland. - Oppdater antivirus-programmet I løpet av det siste døgnet har Norsis blitt kontaktet av personer med opptil seks direktemeldinger av denne typen. - Det er først og fremst et norsk fenomen siden utbredelsen av Java er stor på grunn av av blant annet bank-ID. Norge er derfor et yndet land for dette angrepet - men det er ingen grunn til å bekymre seg for passord og nettbanker, sier Sandland. - Men det er imidlertid ingenting som hindrer skadevaren å mutere til å gjøre andre ting. Norsis oppfordrer folk til å ha et oppdatert antivirus-program - samt ikke laste ned direktemeldingen. - Akkurat nå er det ikke alle antivirusprogrammer som detekterer og fjerner viruset og det er bekymringsverdig, selv om vi forventer at flere leverandører etterhvert blir i stand til å detektere og fjerne viruset, sier han.
Har du mottatt en direktemelding på Facebook som ser ut som et bilde? Ikke ta en nærmere kikk.